section_heading: Poslije rata
paragraph_text: Nakon završetka rata Roth je mirno živio u Beču. Bio je aktivan u veteranskim časničkim udrugama u kojima je obnašao razne dužnosti. Od 1925. bio je predsjednik ogranka časnika Vojnog reda Marije Terezije. Preminuo je 9. travnja 1927. u 68. godini života u Beču. Pokopan je na bečkom groblju Zentralfriedhof. Od 1891. bio je oženjen groficom Melanie Lasansky s kojom je imao dva sina i dvije kćeri.